title: Odluka br. 1093/2012/EU Europskog parlamenta i Vijeća od 21. studenoga 2012. o Europskoj godini građana (2013.)

text:
               20/Sv. 1

               HR

               Službeni list Europske unije

               58

         32012D1093

               L 325/1

               SLUŽBENI LIST EUROPSKE UNIJE

         ODLUKA br. 1093/2012/EU EUROPSKOG PARLAMENTA I VIJEĆA
   od 21. studenoga 2012.
   o Europskoj godini građana (2013.)
   EUROPSKI PARLAMENT I VIJEĆE EUROPSKE UNIJE,
   uzimajući u obzir Ugovor o funkcioniranju Europske unije, a posebno njegov članak 21. stavak 2.,
   uzimajući u obzir prijedlog Europske komisije,
   nakon prosljeđivanja nacrta zakonodavnog akta nacionalnim parlamentima,
   uzimajući u obzir mišljenje Europskoga gospodarskog i socijalnog odbora (1),
   u skladu s redovnim zakonodavnim postupkom (2),
   budući da:

               (1)

               Unija se temelji na nedjeljivim, univerzalnim vrijednostima ljudskog dostojanstva, slobode, jednakopravnosti i solidarnosti te se oslanja na načela demokracije i vladavine prava. To su osnovna načela država članica u društvima u kojima prevladava pluralizam, nediskriminacija, tolerancija, pravda, solidarnost i ravnopravnost žena i muškaraca. Svaki građanin Unije ima te bi trebao uživati prava zajamčena Ugovorom o Europskoj uniji (UEU), Ugovorom o funkcioniranju Europske unije (UFEU) i Poveljom Europske unije o temeljnim pravima.

               (2)

               Ugovorom iz Maastrichta iz 1993. uveden je koncept „građanstva Europske unije”. Ugovor iz Amsterdama iz 1999. i Ugovor iz Lisabona iz 2009. dodatno su ojačali prava u vezi s građanstvom Unije. Godine 2013. obilježava se dvadeseta godišnjica uspostavljanja građanstva Unije. Člankom 1. točkom 12. i člankom 2. točkom 34. Ugovora iz Lisabona (sada članak 9. UEU-a i članak 20. UFEU-a) predviđeno je da je svaka osoba koja ima državljanstvo neke države članice građanin Unije, da se građanstvo Unije dodaje nacionalnom državljanstvu i ne zamjenjuje ga te da građani Unije uživaju prava i podliježu dužnostima predviđenima Ugovorima. Članak 2. točka 35. Ugovora iz Lisabona (sada članak 21. UFEU-a) sadržava pravo građana Unije na slobodno kretanje i boravak.

               (3)

               Štokholmski program – otvorena i sigurna Europa koja služi i štiti građane (3), postavlja građane u samo središte europske politike u području slobode, sigurnosti i pravde. Svoja djelovanja usredotočuje na „izgradnju Europe građana”, među ostalim promicanjem prava građana, a posebno prava na slobodu kretanja i prava kojima se građanima Unije omogućuje da aktivno sudjeluju u demokratskom životu Unije.

               (4)

               Europski parlament je u svojoj Rezoluciji od 15. prosinca 2010. o statusu temeljnih prava u Europskoj uniji (2009.) - učinkovita provedba nakon stupanja na snagu Ugovora iz Lisabona (4) pozvao Komisiju da godinu 2013. proglasi Europskom godinom građana kako bi potakla raspravu o građanstvu Unije, uključujući njezinu terminologiju, sadržaj i područje provedbe, te da građane Unije obavijesti o njihovim pravima, a posebno o novim pravima koja proizlaze iz stupanja na snagu Ugovora iz Lisabona, te o sredstvima koja su im stavljena na raspolaganje za ostvarivanje tih prava.

               (5)

               Trebalo bi proglasiti 2013. godinu Europskom godinom građana. Europska godina građana bi trebala zajamčiti pravovremenu mogućnost podizanja svijesti šire javnosti o pravima i obvezama povezanih s građanstvom Unije. Europska godina građana bi također trebala biti usmjerena na prava i obveze proizašle iz građanstva Unije u slučaju kada se ostvaruje pravo slobodnog kretanja i boravka u drugoj državi članici, na primjer studenata, radnika, tražitelja posla, volontera, potrošača, poduzetnika, mladih ili umirovljenika. U tom bi kontekstu podizanje svijesti trebalo biti usmjereno geografski, demografski i društveno, te bi također trebalo biti usredotočeno na uklanjanje preostalih prepreka ostvarivanju prava, koja proizlaze iz građanstva Unije. Trebalo bi prenijeti poruku da sami građani Unije također igraju ključnu ulogu u jačanju navedenih prava svojim sudjelovanjem u civilnom društvu i demokratskom životu.

               (6)

               Kako bi se građanima Unije omogućilo da donose informirane odluke o ostvarivanju svojeg prava slobodnog kretanja, nije dovoljno podići njihovu svijest o samom navedenom pravu. Od ključne je važnosti da su građani Unije također primjereno obaviješteni o drugim pravima koje im jamči pravo Unije u prekograničnim situacijama. Navedene informacije bi im također omogućile da u potpunosti uživaju u svojim drugim pravima, ako odluče ostvariti svoje pravo slobode kretanja.

               (7)

               Pravo slobode kretanja i boravka se još od uvođenja Rimskog ugovora iz 1958., kao jednog od četiriju temeljna prava, pokazalo kao jedan od stupova za izgradnju unutarnjeg tržišta u korist gospodarstava država članica i pojedinačnih građana Unije.

               (8)

               Građani Unije iznimno cijene pravo slobode kretanja i boravka na državnom području država članica kao temeljno individualno pravo vezano uz građanstvo Unije. Kao takvo, ono dokazuje i promiče bolje razumijevanje vrijednosti europske integracije, kao i sudjelovanje građana u oblikovanju Unije.

               (9)

               Unatoč činjenici da je pravo slobode kretanja i boravka čvrsto usađeno u primarnom pravu Unije i naknadno razvijeno u njezinom sekundarnom pravu, još uvijek postoji neslaganje između primjenjivih pravnih pravila i stvarnosti s kojom se građani suočavaju kada navedena prava požele ostvariti u praksi. Osim neizvjesnosti u vezi s prednostima koje proizlaze iz mobilnosti, građani Unije uočavaju previše praktičnih prepreka u životu i radu u drugoj državi članici.

               (10)

               Komisija je u svojem Izvještaju iz 2010. godine o građanstvu EU-a od 27. listopada 2010. pod nazivom „Uklanjanje prepreka ostvarivanju prava građana EU-a” navela glavne prepreke na koje građani nailaze u svakodnevnom životu u slučajevima kada žele ostvariti pravo koje imaju kao građani Unije, a posebno u prekograničnim situacijama, te je utvrdila 25 konkretnih djelovanja za otklanjanje navedenih prepreka. Jedna od tih prepreka, u ovom kontekstu, je nedostatak informacija. Komisija je u svojem Izvještaju zaključila da su građani Unije onemogućeni u ostvarivanju svojih prava upravo zbog toga što nisu informirani te je objavila kako namjerava unaprijediti širenje informacija za građane Unije, u vezi s njihovim pravom slobode kretanja.

               (11)

               UEU-om i UFEU-om se svakom građaninu Unije dodjeljuje pravo slobodnog kretanja i boravka na državnom području država članica; aktivno i pasivno biračko pravo na izborima za Europski parlament i na lokalnim izborima u državi članici boravišta, pod istim uvjetima kao i državljanima te države članice; pravo da na državnom području treće zemlje u kojoj država članica čiji je državljanin nema svoje predstavništvo uživa zaštitu diplomatskih i konzularnih tijela bilo koje države članice pod istim uvjetima kao i državljani te države; pravo podnošenja peticije Europskom parlamentu; pravo obraćanja Europskom ombudsmanu; pravo obraćanja institucijama Unije; i druga prava u različitim područjima, kao što je slobodno kretanje robe i usluga, zaštita potrošača i javnog zdravlja, jednake mogućnosti i jednako postupanje, pristup zaposlenju i socijalnoj zaštiti.

               (12)

               Ugovorom iz Lisabona uvedena su nova prava, a posebno inicijativa građana, navedena u njegovom članku 1. točki 12. i članku 2. točki 37. (sada članak 11. UEU-a i članak 24. UFEU-e), koja su omogućila barem milijunu građana iz većeg broja država članica da zatraži od Komisije predstavljanje prijedloga u bilo kojem od područja odgovornosti Unije, čime se građanima i dalje omogućuje da su aktivno uključeni u politički život Unije i da izravno sudjeluju u oblikovanju prava Unije (5).

               (13)

               Europski parlament djeluje kao izravno sučelje između Unije i njezinih građana još od održavanja prvih izbora 1979. Europski parlament i njegovi članovi igraju ključnu ulogu u obavješćivanju o pravima i prednostima građana Unije, prilikom predstavljanja interesa građana Unije u oblikovanju politike te u promicanju aktivnog sudjelovanja građana Unije. Podizanje svijesti o pravima građana Unije, kao što su ravnopravnost među spolovima, sudjelovanje žena i muškaraca u demokratskom životu Unije, uključujući njihovo pasivno i aktivno biračko pravo, u svojim državama članicama boravišta i u području ovlasti Europskog parlamenta u zakonodavnom postupku, također je bitno zbog izbora za Europski parlament u 2014. Učinak takvih djelovanja koja podižu svijest trebalo bi dodatno umnožiti bliskom koordinacijom i sinergijom s relevantnim djelovanjima koja provode institucije Unije, a posebno Europski parlament, od strane europskih političkih stranaka i zaklada te od strane država članica u pripremi za te izbore.

               (14)

               Povrh toga, građani Unije koji razmatraju ostvarivanje svojeg prava slobodnog kretanja i boravka trebali bi biti obaviješteni o svojim pravima stjecanja ili očuvanja socijalne sigurnosti, uključujući prava prekogranične zdravstvene zaštite, primjenom pravila Unije o usklađivanju sustava socijalne sigurnosti. Navedena prava jamče očuvanje njihovih prava na socijalnu sigurnost ako se odluče preseliti unutar Unije. Povrh toga, trebali bi biti obaviješteni o priznavanju njihovih obrazovnih, akademskih i profesionalnih kvalifikacija te o socijalnim i građanskim nadležnostima koje tvore dio europskog okvira za „ključne kompetencije za cjeloživotno učenje” (6) i koje im mogu omogućiti da u potpunosti sudjeluju u građanskom životu i ovlastiti ih da ostvare prava koja su im dodijeljena na temelju prava Unije.

               (15)

               Građani Unije bi također trebali biti bolje obaviješteni o svojim pravima kao putnici u bilo kojem prijevoznom sredstvu u Uniji i kao potrošači u drugim državama članicama. Ako su građani Unije sigurni da su njihova prava potrošača učinkovito zaštićena, oni su u mogućnosti doprinositi razvoju tržišta robe i usluga u Uniji, koja time učinkovitije ostvaruje svoj puni potencijal u korist građana. Na sličan način, građani bi trebali biti bolje obaviješteni o pravilima opće sigurnosti proizvoda i tržišnog nadzora kako bi bili svjesni toga da su njihovo zdravlje i prava zaštićena na području cijele Unije, posebno u slučaju prijetnji ili rizika s kojim se nisu u stanju nositi kao pojedinci. Osim toga, bitno je podići svijest građana Unije o njihovim pravima prekogranične zdravstvene zaštite i popratnim mjerama, kao što su eZdravstvo i telemedicina, kako bi bili u mogućnosti u potpunosti iskoristiti pogodnosti sigurne i visoko kvalitetne prekogranične zdravstvene zaštite.

               (16)

               Ova je Odluka usmjerena na ostvarivanje ciljeva Strategije Europa 2020. u onoj mjeri u kojoj su olakšavanje slobode kretanja osoba i povećavanje mobilnosti radnika važna sredstva kojima se rješavaju posljedice demografskih promjena na tržištu rada i povećava zaposlenost osoba, kao i konkurentnost europske industrije. Ova Odluka također ima dugoročni cilj pružanja potpore istraživanju i inovacijama unutar Unije, u kontekstu trenutačno zabrinjavajuće visoke brojke nezaposlenih u određenim državama članicama.

               (17)

               Informativne i obrazovne kampanje te kampanje za podizanje svijesti, organizirane u okviru Europske godine građana bi također trebale uzeti u obzir potrebe posebnih i ranjivih skupina. Informacije bi trebale biti besplatne i dostupne na svim službenim jezicima Unije. Trebalo bi ih sastaviti na jednostavnom jeziku i u suradnji s lokalnim, regionalnim i nacionalnim tijelima, medijima, civilnim društvom i nevladinim organizacijama. Svi ti različiti dionici mogli bi predvidjeti inicijative kao što su natjecanja u pisanju eseja i izrada akcijskih planova i vodiča, elektroničkih foruma i kampanja u školama i na fakultetima.

               (18)

               Aktivna uloga građana Unije i udruženja koja ih zastupaju bitna je za funkcioniranje Unije. Člancima 10. i 11. UEU-a ističe se važnost participativne demokracije u svim njezinim aspektima te uloga koju građani i predstavnička udruženja imaju u objavljivanju i razmjeni svojih gledišta u svim područjima djelovanja Unije. Institucije Unije trebale bi promicati aktivno demokratsko sudjelovanje u postupku donošenja odluka uporabom otvorenog, transparentnog i redovitog dijaloga s civilnim društvom kako bi zajamčile usklađenost i transparentnost djelovanja Unije. Aktivno sudjelovanje građana Unije također bi trebalo biti olakšano pristupom dokumentima i informacijama, te dobrim upravljanjem i dobrom upravom.

               (19)

               Obrazovna politika igra bitnu ulogu u obavještavanju građana, a posebno mladih ljudi, o konceptu građanstva Unije i s njim povezanim pravima. Također može pomoći u promicanju višejezičnosti, mobilnosti studenata, učitelja, osoba koje se strukovno osposobljavaju i njihovih voditelja osposobljavanja, kao i u promicanju socijalnih i građanskih nadležnosti u skladu s europskim okvirom „ključnih kompetencija za cjeloživotno učenje” koje omogućuju potpuno sudjelovanje u civilnom životu te potpuno ostvarivanje prava građana dodijeljenih na temelju prava Unije. Trebala bi postojati mogućnost provedbe određenih djelovanja kojima bi se podigla svijest o mogućnosti volontiranja, studiranja u inozemstvu, odrađivanja pripravništva u drugoj državi članici ili sudjelovanja u programima Unije za razmjenu u području obrazovanja.

               (20)

               Europska godina građana bit će obilježena Izvještajem Komisije o građanstvu EU-a za 2013. u kojem će biti navedeni detalji postignutog napretka od njezinog Izvještaja o građanstvu EU-a za 2010. te kojim će se predložiti buduća djelovanja u svrhu uklanjanja trajnih prepreka ostvarivanju prava građana Unije. Na temelju tog izvještaja, Vijeće može usvojiti odredbe o povećanju ili dopunjavanju prava povezanih s građanstvom Unije.

               (21)

               Građane Unije trebalo bi obavijestiti o višejezičnom internetskom portalu „Your Europe”, koji na jednom mjestu pruža sve informacije u području prava građana i poduzetnika u Uniji.

               (22)

               Informacijski centri „Europe direct” trebali bi, kao lokalno sučelje između Unije i njezinih građana, održavati blisku suradnju s Europskim parlamentom u kampanjama podizanja svijesti, te olakšati raspravu o Uniji na lokalnoj i regionalnoj razini prenošenjem i distribucijom informativnog materijala javnosti i omogućiti slanje povratnih informacija institucijama Unije.

               (23)

               Sve inicijative pokrenute u svrhu i u okviru Europske godine građana trebale bi biti usmjerene na povećanje obostranog razumijevanja između građana Unije, institucija Unije i država članica. To podrazumijeva podizanje svijesti o pravima građana među zaposlenicima javnih tijela, bez obzira na to jesu li na razini Unije ili na nacionalnoj, regionalnoj ili lokalnoj razini.

               (24)

               Od svojeg osnivanja 1949. godine Vijeće Europe odigralo je vodeću ulogu u području obrazovanja i kulture promicanjem i uspostavom Europske kulturne mreže i međukulturalnog dijaloga te poticanjem jezične raznolikosti. Unija bi stoga trebala razviti sinergije s radom Vijeća Europe u tom području, u vezi s Europskom godinom građana.

               (25)

               Za podizanje svijesti građana o njihovim pravima kao građana Unije prije svega su odgovorne države članice. To uključuje pružanje informacija o Uniji i ciljano izvještavanje o aktivnostima svih institucija Unije. Djelovanja na razini Unije dopunjuju i nadograđuju djelovanja poduzeta na nacionalnoj, regionalnoj ili lokalnoj razini, kako je istaknuto u političkoj izjavi „Komuniciranje Europe u partnerstvu” koju su 22. listopada 2008. potpisali Europski parlament, Vijeće i Komisija (7). Institucije Unije i države članice trebale bi jačati suradnju s medijima te se obvezati na pružanje visokokvalitetnih informacija o Uniji.

               (26)

               Kako bi se optimizirala djelotvornost i učinkovitost aktivnosti predviđenih za Europsku godinu građana, tijekom 2012. važno je provesti cijeli niz pripremnih djelovanja u skladu s člankom 49. stavkom 6. Uredbe Vijeća (EZ, Euratom) br. 1605/2002 od 25. lipnja 2002. o Financijskoj uredbi koja se primjenjuje na opći proračun Europskih zajednica (8) (Financijska uredba).

               (27)

               Trebalo bi poduzeti prikladne mjere za sprečavanje nepravilnosti i prijevara i mjere za povrat izgubljenih sredstava te neopravdano plaćenih ili nepravilno korištenih iznosa u skladu s uredbama Vijeća (EZ, Euratom) br. 2988/95 od 18. prosinca 1995. o zaštiti financijskih interesa Europskih zajednica (9) i (Euratom, EZ) br. 2185/96 od 11. studenoga 1996. o provjerama i inspekcijama na terenu koje provodi Komisija s ciljem zaštite financijskih interesa Europskih zajednica od prijevara i ostalih nepravilnosti (10) i Uredbom (EZ) br. 1073/1999 Europskog parlamenta i Vijeća od 25. svibnja 1999. o istragama koje provodi Europski ured za borbu protiv prijevara (OLAF) (11).

               (28)

               Ostale aktivnosti koje se ne financiraju iz proračuna Europske godine građana, mogu se financirati sredstvima Unije iz postojećih programa ili strukturnih fondova, a posebno kroz program „Europa za građane” za razdoblje 2007. – 2013. i posebnim programom za razdoblje 2007. – 2013. „Temeljna prava i građanstvo”, kao dio općeg programa „Temeljna prava i pravosuđe”, programom „Cjeloživotno učenje”, uključujući program Erasmus, inicijativu „Mladi i mobilnost” i program „MEDIA”.

               (29)

               Za dobrobit budućih europskih godina, trebalo bi pripremiti temeljitu procjenu mjera poduzetih u okviru Europske godine građana. Takav bi izvještaj trebao uključivati ideje i najbolju praksu za buduća djelovanja, o tome koji je najučinkovitiji način uključivanja građana na temelju, kad je to moguće, usporedivih kvantitativnih podataka dobivenih iz Europske godine građana.

               (30)

               S obzirom na to da ciljeve Europske godine građana, to jest povećanje svijesti i znanja o pravima i odgovornostima povezanima s građanstvom Unije kako bi se građanima omogućilo da u potpunosti ostvare svoje pravo slobode kretanja i boravka na državnom području država članica i, u tom kontekstu, također promicanje uživanja od strane građana Unije drugih prava povezanih s građanstvom Unije, ne mogu dostatno ostvariti države članice zbog potrebe za višestranim partnerstvima, transnacionalnom razmjenom informacija i podizanjem svijesti na razini cijele Unije te širenjem dobrih praksi, nego se zbog opsega Europske godine građana oni na bolji način mogu ostvariti na razini Unije, Unija može donijeti mjere u skladu s načelom supsidijarnosti utvrđenim u članku 5. Ugovora o Europskoj uniji. U skladu s načelom proporcionalnosti utvrđenim u tom članku, ova Odluka ne prelazi ono što je potrebno za ostvarivanje tih ciljeva,

         DONIJELI SU OVU ODLUKU:
   Članak 1.
   Predmet
   Godina 2013. proglašava se „Europskom godinom građana”.
   Članak 2.
   Ciljevi
   1.   Opći cilj Europske godine građana je jačanje svijesti i saznanja o pravima i odgovornostima povezanima s građanstvom Unije, kako bi se njezinim građanima omogućilo da u potpunosti ostvare svoje pravo na slobodno kretanje i boravka na državnom području država članica. Europska godina građana u tom okviru također promiče uživanje od strane građana Unije drugih prava povezanih s građanstvom Unije.
   2.   Na temelju stavka 1., posebni ciljevi Europske godine građana su:

               (a)

               podizanje svijesti građana Unije o njihovom pravu na slobodno kretanje i boravak unutar Unije i, u tom kontekstu, o svim drugim pravima koja su im zajamčena, bez diskriminacije, uključujući njihovo aktivno i pasivno biračko pravo na lokalnim i europskim izborima u svakoj državi članici u kojoj borave;

               (b)

               podizanje svijesti među građanima Unije, uključujući mlade osobe, o tome kako im pravo Unije konkretno koristi, te o politikama i programima koji postoje u svrhu potpore ostvarivanju navedenih prava;

               (c)

               potaknuti raspravu o učinku i mogućnostima prava slobodnog kretanja i boravka kao neotuđivog aspekta građanstva Unije, s ciljem poticanja i jačanja aktivnog civilnog i demokratskog sudjelovanja građana Unije, a posebno u sklopu građanskih foruma o politikama Unije i na izborima za Europski parlament, time jačajući socijalnu koheziju, kulturnu raznolikost, solidarnost, ravnopravnost između žena i muškaraca, obostrano poštovanje i osjećaj zajedničkog europskog identiteta među građanima Unije, na temelju temeljnih vrijednosti Unije, kako je utvrđeno UEU-om i UFEU-om te Poveljom Europske unije o temeljnim pravima.

         Članak 3.
   Obuhvaćene inicijative
   1.   Mjere koje je potrebno provesti radi ostvarenja ciljeva utvrđenih u članku 2. mogu uključivati sljedeće inicijative organizirane na razini Unije, te na nacionalnoj, regionalnoj ili lokalnoj razini:

               (a)

               pokretanje informativnih, medijskih i obrazovnih kampanja te kampanja za podizanje svijesti koje su usmjerene na širu javnost i posebne skupine;

               (b)

               razmjena informacija te iskustava i najboljih praksi među tijelima Unije, nacionalnim, regionalnim i lokalnim tijelima, kao i drugim javnim organizacijama i organizacijama civilnog društva;

               (c)

               organiziranje konferencija, rasprava, uključujući organiziranje takvih događaja putem interneta, i drugi događaji za poticanje rasprave i podizanje svijesti o važnosti i koristi prava slobodnog kretanja i boravka te općenitije, o konceptu građanstva Unije i s njime povezanim pravima;

               (d)

               uporaba postojećih višejezičnih participatornih alata za poticanje aktivnog sudjelovanja organizacija civilnog društva i građana u Europskoj godini građana, uključujući instrumente izravne demokracije, kao što su građanska inicijativa i javna savjetovanja;

               (e)

               jačanje uloge i vidljivosti u javnosti postojećih alata za obavještavanje građana, uključujući moderne alate informacijske i komunikacijske tehnologije, kao što su višejezični informacijski centri „Europe direct” i internetski portal „Your Europe” kao ključni elementi informacijskog sustava „sve na jednom mjestu” u vezi s pravima građana Unije;

               (f)

               jačanje uloge i vidljivosti u javnosti alata za rješavanje problema, kao što je SOLVIT, kako bi se građanima Unije omogućilo da bolje ostvaruju i brane svoja prava, na temelju prava Unije;

               (g)

               pružanje građanima Unije informacija o Odboru za peticije Europskog parlamenta i Europskom ombudsmanu kako bi im se omogućilo bolje korištenje i zaštita njihovih prava na temelju prava Unije; i

               (h)

               promocija Izvještaja o građanstvu EU-a, koji se treba temeljiti na detaljnoj raspravi i aktivnim doprinosima građana i dionika, i kojim se identificiraju daljnje prepreke koje građanima Unije onemogućavaju potpuno ostvarivanje svojih prava građanstva Unije i promiču prikladne strategije za uklanjanje navedenih prepreka.

         2.   Detalji o inicijativama navedenima u stavku 1. utvrđuju se u Prilogu.
   3.   Komisija i države članice mogu identificirati druge aktivnosti koje bi mogle doprinijeti ciljevima Europske godine građana utvrđenima u članku 2., i dopustiti korištenje imena Europska godina građana prilikom promicanja tih aktivnosti u onoj mjeri u kojoj one doprinose ostvarenju tih ciljeva.
   4.   U kontekstu inicijativa organiziranih u okviru Europske godine građana, posebna pozornost se pridaje identificiranju prepreka na koje nailaze građani Unije prilikom ostvarivanja prava građana i promicanju prikladnih načina i strategija u svrhu uklanjanja navedenih prepreka, kao i promicanju međukulturalnog razumijevanja diskriminacije i borbi protiv nje. Stoga, traže se sinergije između navedenih inicijativa i postojećih alata i programa u području temeljnih prava, prava građana, zapošljavanja i društvenih događaja, obrazovanja i kulture.
   Članak 4.
   Usklađivanje i provedba na razini Unije
   1.   Komisija blisko surađuje s državama članicama, Europskim parlamentom, Europskim gospodarskim i socijalnim odborom i Odborom regija, kao i s lokalnim i regionalnim tijelima te tijelima i udruženjima koji predstavljaju lokalne i regionalne interese.
   2.   Komisija saziva sastanke predstavnika europskih organizacija ili organizacija civilnog društva ili tijela koja su aktivna u području građanstva i koja brane prava građana ili promiču obrazovanje i kulturu, i drugih dionika, kako bi pomogli Komisiji pri provedbi Europske godine građana na razini Unije.
   3.   Komisija nastoji iskoristiti moguće sinergije između različitih tematskih europskih godina, ocjenjivanjem postignuća, nadzorom stalnog razilaženja i pružanjem statističkih podataka, prema potrebi, čime se jamči učinkovita provedba ciljeva Europskih godina.
   4.   Komisija provodi ovu Odluku na razini Unije.
   Članak 5.
   Financijske odredbe
   1.   Mjere iz dijela A Priloga, koje su na razini cijele Unije, dovode do sklapanja ugovora o nabavi ili dodjele bespovratnih sredstava koji su financirani iz općeg proračuna Unije.
   2.   Mjere iz dijela B Priloga, koje su na razini cijele Unije, mogu se subvencionirati iz općeg proračuna Unije.
   Članak 6.
   Međunarodna suradnja
   Za provedbu Europske godine građana, Komisija može surađivati s odgovarajućim međunarodnim organizacijama, a posebno s Vijećem Europe.
   Članak 7.
   Zaštita financijskih interesa Unije
   1.   Komisija osigurava da su, u slučaju kada se provode djelovanja financirana na temelju ove Odluke, financijski interesi Unije zaštićeni primjenom preventivnih mjera protiv prijevare, korupcije i svih drugih nezakonitih aktivnosti, provedbom učinkovitih pregleda i povratom neopravdano isplaćenih sredstava i, u slučaju otkrivanja nepravilnosti, učinkovitim, proporcionalnim i odvraćajućim sankcijama. Komisija može, u skladu s Uredbom (Euratom, EZ) br. 2185/96, provoditi provjere i inspekcije na terenu na temelju ove Odluke. Prema potrebi, Europski ured za borbu protiv prijevara provodi istrage u skladu s Uredbom (EZ) br. 1073/1999.
   2.   Za djelovanja Unije financirana na temelju ove Odluke, pojam nepravilnosti iz članka 1. stavka 2. Uredbe (EZ, Euratom) br. 2988/95 podrazumijeva svako kršenje odredaba prava Unije ili svako neispunjavanje ugovornih obveza, koje je posljedica djelovanja ili propusta gospodarskog subjekta te koje zbog neopravdanih izdataka šteti ili bi moglo štetiti općem proračunu Unije.
   3.   Komisija smanjuje, suspendira ili osigurava povrat iznosa financijske pomoći dodijeljene za djelovanje ako otkrije nepravilnosti, a posebno nepoštovanje odredaba ove Odluke, odnosno odredaba zasebne odluke ili ugovora kojim je odobrena dotična financijska potpora, ili ako se otkrije da je bez traženja odobrenja od Komisije djelovanje značajno izmijenjeno na način koji je u sukobu s njegovom naravi ili provedbenim uvjetima.
   4.   Ako nisu poštovani rokovi ili se samo dio dodijeljene financijske potpore može opravdati ostvarenim napretkom u provedbi djelovanja, korisnik je u određenom roku obvezan Komisiji dostaviti očitovanje. Ako korisnik ne pruži zadovoljavajući odgovor, Komisija može ukinuti preostalu financijsku potporu i zatražiti povrat već isplaćenih iznosa.
   5.   Svaki neopravdano plaćen iznos vraća se Komisiji. Na iznose koji se ne uplate ne vrijeme zaračunava se kamata pod uvjetima utvrđenima Financijskom uredbom.
   Članak 8.
   Praćenje i evaluacija
   Komisija do 31. prosinca 2014. Europskom parlamentu, Vijeću, Europskom gospodarskom i socijalnom odboru i Odboru regija podnosi izvještaj o provedbi, rezultatima i sveobuhvatnoj procjeni inicijativa predviđenih u ovoj Odluci. Navedeni izvještaj služi kao temelj budućim politikama, mjerama i djelovanjima Unije u tom području. Na temelju iskustva Europske godine građana, navedeni izvještaj također predstavlja ideje i najbolje prakse za bolje obavješćivanje građana o njihovim pravima, čak i nakon završetka Europske godine građana.
   Članak 9.
   Stupanje na snagu
   Ova Odluka stupa na snagu trećeg dana od dana objave u Službenom listu Europske unije.
   Članak 10.
   Adresati
   Ova je Odluka upućena državama članicama.

      Sastavljeno u Strasbourgu 21. studenoga 2012.

            Za Europski parlament

            Predsjednik

         M. SCHULZ

            Za Vijeće

            Predsjednik

         A. D. MAVROYIANNIS

      (1)  SL C 181, 21.6.2012., str. 137.

      (2)  Stajalište Europskog parlamenta od 23. listopada 2012. (još nije objavljeno u Službenom listu) i odluka Vijeća od 13. studenoga 2012.

      (3)  SL C 115, 4.5.2010., str. 1.

      (4)  SL C 169 E, 15.6.2012., str. 49.

      (5)  Uredba (EU) br. 211/2011 Europskog parlamenta i Vijeća od 16. veljače 2011. o građanskoj inicijativi (SL L 65, 11.3.2011., str. 1.).

      (6)  Preporuka 2006/962/EZ Europskog parlamenta i Vijeća od 18. prosinca 2006. o ključnim kompetencijama za cjeloživotno učenje (SL L 394, 30.12.2006., str. 10.).

      (7)  SL C 13, 20.1.2009., str. 3.

      (8)  SL L 248, 16.9.2002., str. 1.

      (9)  SL L 312, 23.12.1995., str. 1.

      (10)  SL L 292, 15.11.1996., str 2.

      (11)  SL L 136, 31.5.1999., str. 1.
   PRILOG

      MJERE IZ ČLANKA 3.
   Kao opće načelo, provedba Europske godine građana temeljit će se na širokoj informativnoj kampanji na području cijele Unije koja se može dopuniti djelovanjima država članica. U provedbi djelovanja Unije i nacionalnih djelovanja također može sudjelovati civilno društvo koje posjeduje značajno iskustvo u tom području te drugi dionici s ciljem osiguranja uključenosti svih ključnih čimbenika. Provedba će se ostvarivati sljedećim mjerama:
   A.   IZRAVNE INICIJATIVE UNIJE
   Financiranje će se obično provoditi u obliku izravne kupovine robe i usluga na temelju postojećih okvirnih ugovora. Dio financiranja može biti namijenjen pružanju jezičnih usluga (prevođenje, tumačenje, višejezično obavješćivanje, znakovni jezik i Brailleovo pismo).
   Informativne i promotivne kampanje uključuju:

               —

               izradu i distribuciju audiovizualnog i tiskanog materijala koji odražava ciljeve navedene u članku 2.;

               —

               održavanje visoko vidljivih događaja i foruma za razmjenu iskustava i najboljih praksi,

               —

               provedbu mjera za objavljivanje rezultata i veću prepoznatljivost programa, projekata i inicijativa Unije, koji doprinose ciljevima Europske godine građana,

               —

               objavljivanje informacijskih internetskih stranica o Europi (http://europa.eu/index_en.htm) koja je posvećena djelovanjima koja se provode u okviru Europske godine građana,

               —

               uključivanje informacija o Europskoj godini građana u glasilima, brošurama, informativnim materijalima i internetskim stranicama visokih učilišta i udruženja, nevladinih organizacija i sindikata.

         B.   SUFINANCIRANJE INICIJATIVA OD STRANE UNIJE
   Za sufinanciranje aktivnosti u okviru Europske godine građana mogu se koristiti programi Unije, kao što je program „Europa za građane” za razdoblje 2007. – 2013. Ostali programi, kao što je poseban program „Temeljna prava i građanstvo” za razdoblje 2007.–2013., kao dio općeg programa „Temeljna prava i pravosuđe” pružat će informacije o pravima građana Unije kao prioritetnom kriteriju za projekte.
   C.   INICIJATIVE BEZ FINANCIJSKE POMOĆI UNIJE
   Unija će odobravati nefinancijsku potporu, uključujući pisana odobrenja za uporabu logotipa, kad bude oblikovan, i druge materijale povezane s Europskom godinom građana, za inicijative javnih ili privatnih organizacija, u mjeri u kojoj te organizacije Komisiji daju potvrdu da te inicijative jesu ili će biti provedene tijekom 2013., te da je vjerojatno da će pružiti važan doprinos ostvarenju ciljeva Europske godine građana.


Odluka Komisije od 16/08/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8567 - APG / PORTFOLIO) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: Akt Vijeća od 29. studenoga 1996. o sastavljanju, na temelju članka K.3. Ugovora o Europskoj uniji, Protokola o tumačenju Konvencije o zaštiti financijskih interesa Europskih zajednica po prethodnim odlukama Suda Europskih zajednica

text:
               19/Sv. 14

               HR

               Službeni list Europske unije

               91

         31997F0520(01)

               C 151/1

               SLUŽBENI LIST EUROPSKE UNIJE

         AKT VIJEĆA
   od 29. studenoga 1996.
   o sastavljanju, na temelju članka K.3. Ugovora o Europskoj uniji, Protokola o tumačenju Konvencije o zaštiti financijskih interesa Europskih zajednica po prethodnim odlukama Suda Europskih zajednica
   (97/C 151/01)
   VIJEĆE EUROPSKE UNIJE,
   uzimajući u obzir Ugovor o Europskoj uniji, a posebno njegov članak K.3. stavak 2. točku (c),
   budući da se člankom K.3. stavkom 2. točkom (c) predviđa da se konvencijama sastavljenima na temelju članka K.3 Ugovora o Europskoj uniji može odrediti da je Sud Europskih zajednica nadležan za tumačenje njihovih odredaba i za donošenje odluka u svim sporovima u vezi s njihovom primjenom u skladu s rješenjima koja mogu biti njima utvrđena,
   ODLUČILO JE o izradi Protokola čiji je tekst priložen, a koji su danas potpisali predstavnici vlada država članica Europske unije,
   PREPORUČUJE da ga države članice usvoje u skladu sa svojim odgovarajućim ustavnim zahtjevima.

      Sastavljeno u Bruxellesu 29. studenoga 1996.

            Za Vijeće

            Predsjednik

         N. OWEN


title: 2007/371/EZ: Odluka Komisije od 29. svibnja 2007. o izmjeni odluka 84/247/EEZ i 84/419/EEZ u pogledu matičnih knjiga životinja vrste goveda (priopćena pod brojem dokumenta C(2007) 2199)  Tekst značajan za EGP

text:
               03/Sv. 031

               HR

               Službeni list Europske unije

               197

         32007D0371

               L 140/49

               SLUŽBENI LIST EUROPSKE UNIJE

               29.05.2007.

      ODLUKA KOMISIJE

   od 29. svibnja 2007.
   o izmjeni odluka 84/247/EEZ i 84/419/EEZ u pogledu matičnih knjiga životinja vrste goveda
   (priopćena pod brojem dokumenta C(2007) 2199)
   (Tekst značajan za EGP)
   (2007/371/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 77/504/EEZ od 25. srpnja 1977. o uzgojno valjanim govedima čistih pasmina (1), a posebno drugu, treću i četvrtu alineju njezinog članka 6.,
   budući da:

               (1)

               Uzgojne organizacije ili udruženja uzgajivača koja vode ili uspostavljaju matične knjige uzgojno valjanih goveda čistih pasmina mogu biti službeno priznate samo ako su u skladu s Odlukom Komisije 84/247/EEZ (2).

               (2)

               Životinje vrste goveda mogu se upisati u matičnu knjigu samo ako su u skladu s Odlukom 84/419/EEZ (3).

               (3)

               Odluka 84/419/EEZ ne sadrži posebne odredbe za uspostavljanje matičnih knjiga za nove pasmine i omogućava unos samo čistokrvnih životinja iste pasmine u glavni odjeljak matične knjige za određenu pasminu.

               (4)

               Kriteriji za unos životinja vrste goveda u matične knjige trebaju, međutim, uzeti u obzir posebne okolnosti za utvrđivanje novih pasmina. Stvaranje nove pasmine može podrazumijevati unos životinja drugih pasmina u glavni odjeljak matične knjige.

               (5)

               Stoga je potrebno, tijekom razdoblja uspostavljanja nove matične knjige, osigurati odstupanje od pravila u skladu s kojim samo čistokrvne životinje iste pasmine mogu biti unesene u glavni odjeljak matične knjige za određenu pasminu. To se razdoblje uspostavljanja treba definirati u programu uzgoja uzgojne organizacije ili udruženja uzgajivača. Kako bi se izbjegla zabuna u vezi s nazivom postojeće pasmine, za novu pasminu potrebno je odabrati poseban naziv.

               (6)

               S ciljem postupnog poboljšanja postojećih pasmina, Odluka 84/419/EEZ omogućava unos u dodatni odjeljak matične knjige ženki ostalih pasmina ili samo ženki koje nisu čistokrvne. Njihovi se geni mogu unijeti u glavni odjeljak samo kroz njihovo žensko potomstvo.

               (7)

               Kako bi se omogućila veća fleksibilnost odobrenim uzgojnim organizacijama, potrebno je dopustiti i unos mužjaka u dodatni odjeljak. Kako bi se izbjegle nekontrolirane genetske promjene pasmine, njihove gene treba unijeti u glavni odjeljak samo kroz njihovo žensko potomstvo.

               (8)

               Kako bi se omogućilo uzajamno priznavanje između matičnih knjiga iste pasmine i kako bi se obavješćivali kupci životinja za rasplod i njihovih germinativnih produkata, interna pravila službeno priznatih uzgojnih organizacija i udruženja uzgajivača trebaju jasno navesti naziv pasmine i, u slučaju nove pasmine, definirati razdoblje uspostavljanja.

               (9)

               Nadalje je potrebno uključiti u kriterije za priznavanje uzgojnih organizacija i udruženja uzgajivača te za unos stoke u matične knjige, primjerena upućivanja na Uredbu (EZ) br. 1760/2000 Europskog parlamenta i Vijeća od 17. srpnja 2000. o uvođenju sustava identifikacije i registracije životinja vrste goveda, označivanju goveđeg mesa i proizvoda od goveđeg mesa i stavljanju izvan snage Uredbe Vijeća (EZ) br. 820/97 (4).

               (10)

               Mjere predviđene ovom Odlukom u skladu su s mišljenjem Stalnog odbora za zootehniku,

         DONIJELA JE OVU ODLUKU:
   Članak 1.
   Prilog Odluci 84/247/EEZ mijenja se u skladu s Prilogom ovoj Odluci.
   Članak 2.
   Odluka 84/419/EEZ mijenja se kako slijedi:

               1.

               Članak 1. zamjenjuje se sljedećim:
               „Članak 1.
               1.   Kako bi se kvalificirala za unos u glavni odjeljak matične knjige za svoju pasminu, životinja mora:

                           (a)

                           biti podrijetlom od roditelja i njihovih roditelja koji su uneseni u glavni odjeljak matične knjige za tu istu pasminu;

                           (b)

                           biti identificirana i registrirana u skladu s Uredbom (EZ) br. 1760/2000 Europskog parlamenta i Vijeća (5) i pravilima usvojenima za njezinu provedbu;

                           (c)

                           imati podrijetlo uspostavljeno u skladu s pravilima te matične knjige.

                     2.   Odstupajući od stavka 1. točke (a), čistokrvne životinje ili potomci čistokrvnih životinja različitih pasmina mogu biti izravno uneseni u glavni odjeljak nove matične knjige tijekom razdoblja uspostavljanja matične knjige za novu pasminu.
               Razdoblje uspostavljanja nove pasmine utvrđuje se u programu uzgoja uzgojne organizacije ili udruženja uzgajivača, pod nadzorom i uz suglasnost nadležnih tijela, u skladu s Odlukom 84/247/EEZ. Novoj se pasmini dodjeljuje naziv koji se ne smije zamijeniti s nazivom postojeće pasmine.
               3.   Kad god se životinja unosi u glavni odjeljak nove matične knjige, a životinja ili jedan od njezinih roditelja već su registrirani u drugoj postojećoj matičnoj knjizi, potrebno je dokumentirati upućivanje na naziv te postojeće matične knjige ako su životinja ili njezin roditelj uneseni prvi put nakon rođenja zajedno s izvornim brojem matične knjige.

               2.

               U stavcima 1. i 2. članka 3. riječ „ženka” zamjenjuje se riječju „životinja”.

         Članak 3.
   Ova se Odluka primjenjuje sedmog dana od dana objave u Službenom listu Europske unije.
   Članak 4.
   Ova je Odluka upućena državama članicama.

      Sastavljeno u Bruxellesu 29. svibnja 2007.

            Za Komisiju

         Markos KYPRIANOU

            Član Komisije

      (1)  SL L 206, 12.8.1977., str. 8. Direktiva kako je zadnje izmijenjena Uredbom (EZ) br. 807/2003 (SL L 122, 16.5.2003., str. 36.).

      (2)  SL L 125, 12.5.1984., str. 58.

      (3)  SL L 237, 5.9.1984., str. 11.

      (4)  SL L 204, 11.8.2000., str. 1. Uredba kako je zadnje izmijenjena Uredbom Vijeća (EZ) br. 1791/2006 (SL L 363 20.12.2006., str. 1.).

      (5)  SL L 204, 11.8.2000., str. 1. Uredba kako je zadnje izmijenjena Uredbom Vijeća (EZ) br. 1791/2006 (SL L 363, 20.12.2006., str. 1.).”
   PRILOG
   Točka 3. Priloga Odluci 84/247/EEZ zamjenjuje se sljedećim:

               „3.

               imati pravila o:

                           (a)

                           utvrđivanju karakteristika pasmine, uključujući naziv pasmine;

                           (b)

                           identifikaciji i registraciji životinja u skladu sa sustavom i sadržajem baze podataka kako se zahtijeva Uredbom (EZ) br. 1760/2000 (1) i pravilima usvojenima za njezinu provedbu;

                           (c)

                           sustavu registriranja podrijetla;

                           (d)

                           određivanju uzgojnih ciljeva što u slučaju uspostavljanja matične knjige za novu pasminu uključuje detaljne okolnosti uspostavljanja nove pasmine;

                           (e)

                           sustavu korištenja podataka o proizvodnosti stoke;

                           (f)

                           podjeli matične knjige ako postoje različiti uvjeti za upis životinja ili ako postoje različiti postupci razvrstavanja životinja upisanih u matičnu knjigu.

      (1)  SL L 204, 11.8.2000., str. 1.”


Odluka Komisije od 08/06/2016 u kojoj se određuje koncentracija kompatibilna sa zajedničkim tržištem (Predmet br. COMP/M.8010 - IRISH LIFE / AVIVA HEALTH / GLOHEALTH) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2006/684/EZ: Odluka Vijeća od 5. listopada 2006. o izmjeni Priloga 2., Raspored A, Zajedničkih konzularnih uputa o zahtjevima za izdavanje viza nositeljima indonezijskih diplomatskih i službenih putovnica

text:
               19/Sv. 012

               HR

               Službeni list Europske unije

               116

         32006D0684

               L 280/29

               SLUŽBENI LIST EUROPSKE UNIJE

               05.10.2006.

      ODLUKA VIJEĆA

   od 5. listopada 2006.
   o izmjeni Priloga 2., Raspored A, Zajedničkih konzularnih uputa o zahtjevima za izdavanje viza nositeljima indonezijskih diplomatskih i službenih putovnica
   (2006/684/EZ)
   VIJEĆE EUROPSKE UNIJE,
   uzimajući u obzir Odluku Vijeća (EZ) br. 789/2001 od 24. travnja 2001. o zadržavanju provedbenih ovlasti Vijeća u pogledu određenih detaljnih odredbi i praktičnih postupaka za ispitivanje zahtjeva za izdavanje viza (1),
   uzimajući u obzir inicijativu Belgije, Luksemburga i Nizozemske,
   budući da:

               (1)

               Prilog 2. Raspored A Zajedničkih konzularnih uputa sadrži popis zemalja čiji državljani ne podliježu zahtjevima za izdavanje vize u jednoj ili više država potpisnica Schengenskog sporazuma te koji su nositelji diplomatskih ili službenih putovnica, no koji spomenutim zahtjevima podliježu kada su vlasnici redovnih nacionalnih putovnica.

               (2)

               Belgija, Luksemburg i Nizozemska žele nositelje indonezijskih diplomatskih i službenih putovnica izuzeti od zahtjeva za izdavanjem viza. Zajedničke konzularne naputke stoga treba izmijeniti u skladu sa spomenutim.

               (3)

               U skladu s člancima 1. i 2. Protokola o položaju Danske priloženog uz Ugovor o Europskoj uniji i Ugovor o osnivanju Europske zajednice, Danska ne sudjeluje u donošenju ove Odluke. Danska njome nije obvezana, niti je podložna njezinoj primjeni. Budući da se ova Odluka temelji na schengenskoj pravnoj stečevini u skladu s odredbama glave IV. dijela trećeg Ugovora o osnivanju Europske zajednice, Danska, u skladu s člankom 5. spomenutog Protokola, u roku od šest mjeseci nakon što Vijeće donese ovu Odluku, odlučuje o njezinom provođenju u vlastitom nacionalnom zakonodavstvu.

               (4)

               Što se tiče Islanda i Norveške, ova Odluka predstavlja razvoj odredbi schengenske pravne stečevine u smislu Sporazuma koji su sklopili Vijeće Europske unije, Republika Island i Kraljevina Norveška u vezi s pridruživanjem te dvije države provedbi, primjeni i razvoju schengenske pravne stečevine (2), koji spadaju pod područje navedeno u članku 1. točki (A) Odluke Vijeća 1999/437/EZ od 17. svibnja 1999. (3) o određenim aranžmanima za primjenu Sporazuma.

               (5)

               Ova Odluka predstavlja razvoj odredbi schengenske pravne stečevine u kojima ne sudjeluje Ujedinjena Kraljevina, u skladu s Odlukom Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (4); Ujedinjena Kraljevina stoga ne sudjeluje u njezinom donošenju, njom nije obvezana niti podliježe njezinoj primjeni.

               (6)

               Ova Odluka predstavlja razvoj odredbi schengenske pravne stečevine u kojima ne sudjeluje Irska, u skladu s Odlukom Vijeća 2002/192/EZ od 28. veljače 2002. o zahtjevu Irske za sudjelovanje u provedbi nekih odredbi schengenske pravne stečevine (5); Irska stoga ne sudjeluje u njezinom donošenju, njom nije obvezana niti podliježe njezinoj primjeni.

               (7)

               Što se tiče Švicarske, ova Odluka predstavlja razvoj odredbi schengenske pravne stečevine u smislu Sporazuma koji su sklopili Vijeće Europske unije, Europska zajednica i Švicarska Konfederacija, u vezi s pridruživanjem Švicarske Konfederacije provedbi, primjeni i razvoju schengenske pravne stečevine, koji potpadaju pod područje navedeno u članku 4. stavku 1. Odluke Vijeća 2004/849/EZ (6), o potpisivanju u ime Europske unije i u ime Europske zajednice te Odluke Vijeća 2004/860/EZ (7) o privremenoj primjeni određenih odredbi tog Sporazuma.

               (8)

               Ova Odluka sačinjava akt koji se temelji na schengenskoj pravnoj stečevini te je i na druge načine uz njega vezan u smislu članka 3. stavka 2. Ugovora o pristupanju iz 2003.,

         DONIJELO JE OVU ODLUKU:
   Članak 1.
   Prilog 2. Raspored A Zajedničkih konzularnih uputa mijenja se kako slijedi:
   Dodaje se Indonezija i slova „DS” se unose pored tog naziva u stupac koji je označen s „BNL”.
   Članak 2.
   Ova se Odluka primjenjuje od 1. studenoga 2006.
   Članak 3.
   Ova je Odluka upućena državama članicama u skladu s Ugovorom o osnivanju Europske zajednice.

      Sastavljeno u Luxembourgu 5. listopada 2006.

            Za Vijeće

            Predsjednik

         K. RAJAMÄKI

      (1)  SL L 116, 26.4.2001., str. 2.

      (2)  SL L 176, 10.7.1999., str. 36.

      (3)  SL L 176, 10.7.1999., str. 31.

      (4)  SL L 131, 1.6.2000., str. 43.

      (5)  SL L 64, 7.3.2002., str. 20.

      (6)  SL L 368, 15.12.2004., str. 26.

      (7)  SL L 370, 17.12.2004., str. 78.


title: 2004/141/EZ: Odluka Komisije od 12. veljače 2004. o neuvrštenju amitraza u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu aktivnu tvar (priopćena pod brojem dokumenta C(2004) 332)  Tekst značajan za EGP

text:
               03/Sv. 45

               HR

               Službeni list Europske unije

               214

         32004D0141

               L 046/35

               SLUŽBENI LIST EUROPSKE UNIJE

         ODLUKA KOMISIJE
   od 12. veljače 2004.
   o neuvrštenju amitraza u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu aktivnu tvar
   (priopćena pod brojem dokumenta C(2004) 332)
   (Tekst značajan za EGP)
   (2004/141/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1) kako je zadnje izmijenjena Direktivom Komisije 2003/119/EZ (2), a posebno njezin članak 8. stavak 2. treći i četvrti podstavak,
   uzimajući u obzir Uredbu Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ o stavljanju sredstava za zaštitu bilja na tržište (3) kako je zadnje izmijenjena Uredbom (EZ) br. 2266/2000 (4), a posebno njezin članak 7. stavak 3.A točku (b),
   budući da:

               (1)

               Članak 8. stavak 2. Direktive 91/414/EEZ predviđa se da Komisija ostvari program rada za ispitivanje aktivnih tvari koje se koriste u sredstvima za zaštitu bilja koja su 25. srpnja 1993. već bila na tržištu. Detaljna pravila za provođenje ovog programa utvrđena su Uredbom (EEZ) br. 3600/92.

               (2)

               Uredbom Komisije (EZ) br. 933/94 (5) kako je zadnje izmijenjena Uredbom (EZ) br. 2230/95 (6) utvrđene su aktivne tvari koje bi trebalo procijeniti u okviru Uredbe (EEZ) br. 3600/92, određene su države članice koje djeluju kao izvjestitelji u vezi s procjenama svake od tvari te su identificirani proizvođači svake od aktivnih tvari koji su na vrijeme podnijeli prijavu u skladu s člankom 4. stavkom 2. Uredbe (EEZ) br. 3600/92.

               (3)

               Amitraz je jedna od 89 aktivnih tvari određenih Uredbom (EZ) br. 933/94.

               (4)

               U skladu s člankom 7. stavkom 1. točkom (c) Uredbe (EEZ) br. 3600/92, Austrija, koja je imenovana državom članicom izvjestiteljicom, dostavila je 6. siječnja 1998. Komisiji izvješće o svojoj procjeni informacija dostavljenih od podnositelja prijave u skladu s člankom 6. stavkom 1. te Uredbe.

               (5)

               Po primitku izvješća od države članice izvjestiteljice, Komisija se savjetovala sa stručnjacima iz država članica, kao i s glavnim podnositeljem prijave, Bayer CropScience, kako je predviđeno člankom 7. stavkom 3. Uredbe (EEZ) br. 3600/92.

               (6)

               Komisija je 9. lipnja 2000. i 21. ožujka 2003. organizirala dva trostrana sastanka s glavnim podnositeljem podataka i državom članicom izvjestiteljicom za tu aktivnu tvar.

               (7)

               Izvješće o procjeni koje je Austrija pripremila ispitale su države članice i Komisija u okviru Stalnog odbora za prehrambeni lanac i zdravlje životinja. To je ispitivanje finalizirano 4. srpnja 2003. u obliku izvješća Komisije o ispitivanju amitraza.

               (8)

               Procjena učinjena na temelju dostavljenih informacija nije pokazala da se može očekivati da, u predloženim uvjetima uporabe, sredstva za zaštitu bilja koja sadrže amitraz uglavnom udovoljavaju zahtjevima predviđenim člankom 5. stavkom 1. točkama (a) i (b) Direktive 91/414/EEZ. Posebno, članak 5. stavak 2. točka (b) predviđa da se prilikom odluke o uvrštenju aktivne tvari u Prilog I. u obzir mora uzeti prihvatljiv dnevni unos (ADI) za čovjeka. U određivanju ADI-a moraju se uzeti u obzir mogući neurološki učinci amitraza. Ti su učinci razmatrani prilikom određivanja akutne referentne doze, tj. procjene količine tvari koja se može unijeti hranom tijekom kratkog razdoblja bez zamjetnog rizika za zdravlje potrošača. Za predloženo korištenje nije prikazano da potrošači ne moraju biti izloženi amitrazu koji prelazi akutnu referentnu dozu. Procjenu vjerojatnog rizika pripremio je podnositelj prijave. Međutim, mora se uzeti u obzir da dogovorena načela za interpretaciju takve procjene mogućeg rizika još nisu uspostavljena i da, s obzirom na mogući rizik, nije primjereno dalje odgađati donošenje odluke dok se ne dogovori o takvim načelima.

               (9)

               Stoga amitraz ne bi trebalo uvrstiti u Prilog I. Direktivi 91/414/EEZ.

               (10)

               Potrebno je poduzeti mjere kako bi se osiguralo da se postojeća odobrenja za sredstva za zaštitu bilja koja sadrže amitraz povuku unutar propisanog razdoblja i da se ne obnavljaju, te da se ne donose nova odobrenja za takva sredstva.

               (11)

               S obzirom na informacije koje su podnesene Komisiji, čini se da u nedostatku učinkovitih alternativa za određena ograničena korištenja u određenim državama članicama postoji potreba za daljnjom uporabom aktivne tvari kako bi se omogućio razvoj zamjenskih tvari. Stoga je u trenutnim okolnostima opravdano, pod strogim uvjetima usmjerenim na umanjivanje rizika, propisati duže razdoblje povlačenja postojećih odobrenja za ograničenja korištenja koja se smatraju nužnim, za koje trenutačno radi nadzora štetnih organizama nema učinkovitih zamjena.

               (12)

               Sva razdoblja počeka za raspolaganje, skladištenje, stavljanje na tržište i korištenje postojećih zaliha sredstava za zaštitu bilja koja sadrže amitraz, koje dopuštaju države članice, trebalo ograničiti na razdoblje od najviše 12 mjeseci kako bi se omogućilo da se postojeće zalihe iskoriste u ne više od jedne sezone rasta.

               (13)

               Ova Odluka ne dovodi u pitanje mjere koje Komisija može poduzeti u kasnijoj fazi za tu aktivnu tvar u okviru Direktive Vijeća 79/117/EEZ od 21. prosinca 1978. o zabrani stavljanja na tržište i uporabi sredstava za zaštitu bilja koja sadrže određene aktivne tvari (7) kako je zadnje izmijenjena Uredbom (EZ) br. 807/2003 (8).

               (14)

               Mjere predviđene ovom Odlukom su u skladu s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Amitraz se ne uvrštava kao aktivna tvar u Prilog I. Direktivi 91/414/EEZ.
   Članak 2.
   Države članice osiguravaju da:

               1.

               se odobrenja za sredstva za zaštitu bilja koja sadrže amitraz povuku do 12. kolovoza 2004.;

               2.

               se od 17. veljače 2004. više ne daju niti obnavljaju odobrenja za sredstva za zaštitu bilja koja sadrže amitraz na temelju odstupanja predviđenog u članku 8. stavku 2. Direktive 91/414/EEZ;

               3.

               u vezi s primjenama navedenim u stupcu B Priloga, država članica navedena u stupcu A može zadržati na snazi odobrenja za sredstva za zaštitu bilja koja sadrže amitraz do 30. lipnja 2007. pod uvjetom da ona:

                           (a)

                           osigura da takva sredstva za zaštitu bilja koja su preostala na tržištu ponovno označe kako bi nova deklaracija odgovarala uvjetima ograničene primjene;

                           (b)

                           uvede sve primjerene mjere za ublažavanje rizika kako bi umanjila sve eventualne rizike s ciljem osiguranja zaštite zdravlja ljudi i životinja, i okoliša; i

                           (c)

                           osigura da se za takve primjene ozbiljno traže alternativna sredstva ili metode, osobito putem akcijskih planova.

         Dotične države članice moraju obavijestiti Komisiju najkasnije do 31. prosinca 2004. o primjeni ovog stavka, a posebno o radnjama koje su poduzete u skladu s točkama (a) do (c) i osigurava na godišnjoj osnovi količine upotrijebljenog amitraza za osnovnu uporabu na temelju ovog članka.
   Članak 3.
   Razdoblje počeka koje određuju države članice u skladu s odredbama članka 4. stavka 6. Direktive 91/414/EEZ mora biti najkraće moguće, a

               (a)

               za uporabe za koje se odobrenja trebaju povući 12. kolovoza 2004., istječe 12. kolovoza 2005.;

               (b)

               za uporabe za koje se odobrenja trebaju povući do 30. lipnja 2007., istječe 31. prosinca 2007.

         Članak 4.
   Ova je Odluka upućena državama članicama.

      Sastavljeno u Bruxellesu 12. veljače 2004.

            Za Komisiju

         David BYRNE

            Član Komisije

      (1)  SL L 230, 19.8.1991., str. 1.

      (2)  SL L 325, 12.12.2003., str. 41.

      (3)  SL L 366, 15.12.1992., str. 10.

      (4)  SL L 259, 13.10.2000., str. 27.

      (5)  SL L 107, 28.4.1994., str. 8.

      (6)  SL L 225, 22.9.1995., str. 1.

      (7)  SL L 33, 8.2.1979., str. 36.

      (8)  SL L 122, 16.5.2003., str. 36.

      PRILOG

         Popis odobrenja iz članka 2. stavka 3.

                  Stupac A

                  Stupac B

                  Država članica

                  Uporaba

                  Grčka

                  Pamuk

                  Nizozemska

                  Mladice drveća, jagode (samo sadni materijal), stabla krušaka nakon berbe

                  Ujedinjena Kraljevina

                  Stabla krušaka nakon berbe

                  Portugal

                  Stabla krušaka nakon berbe


Odluka Komisije od 16/12/2013 u kojoj se određuje koncentracija kompatibilna sa zajedničkim tržištem (Predmet br. COMP/M.7070 - GESTAMP EOLICA / BANCO SANTANDER / JV) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 14/07/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7271 - RUSSIAN MACHINES / FRITZMEIER / JV) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 28/04/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8432 - BAIN CAPITAL / MKM BUILDING SUPPLIES) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 97/248/EZ: Odluka Komisije od 25. ožujka 1997. o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja pseudomonas klororafisa u Prilog I. Direktivi Vijeća 91/414/EEZ o stavljanju sredstava za zaštitu bilja na tržište  Tekst značajan za EGP

text:
               03/Sv. 002

               HR

               Službeni list Europske unije

               54

         31997D0248

               L 098/15

               SLUŽBENI LIST EUROPSKE UNIJE

               25.03.1997.

      ODLUKA KOMISIJE

   od 25. ožujka 1997.
   o načelnom priznavanju cjelovitosti dokumentacije dostavljene na detaljno razmatranje s ciljem mogućeg uvrštenja pseudomonas klororafisa u Prilog I. Direktivi Vijeća 91/414/EEZ o stavljanju sredstava za zaštitu bilja na tržište
   (Tekst značajan za EGP)
   (97/248/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 96/68/EZ (2), a posebno njezin članak 6. stavak 3.,
   budući da se Direktivom Vijeća 91/414/EEZ predviđa proširenje popisa aktivnih tvari odobrenog za korištenje u pesticidima u Zajednici;
   budući da je Svenska Lantmännen 15. prosinca 1994. švedskim nadležnim tijelima dostavio dokumentaciju s ciljem uvrštenja aktivne tvari pseudomonas klororafis u Prilog I. Direktivi;
   budući da su švedska nadležna tijela obavijestila Komisiju o rezultatima prvog razmatranja cjelovitosti dokumentacije u vezi s traženim podacima i informacijama predviđenima Prilogom II. i, za najmanje jedno sredstvo za zaštitu bilja koje sadrži dotičnu aktivnu tvar, Prilogom III. Direktivi; budući da je stoga, u skladu s odredbama članka 6. stavka 2., podnositelj zahtjeva dokumentaciju dostavio Komisiji i ostalim državama članicama;
   budući da je dokumentacija upućena Stalnom odboru za biljno zdravstvo na sastanku njegove radne skupine za zakonodavstvo održanom 20. ožujka 1996.;
   budući da se u članku 6. stavku 3. Direktive traži potvrda na razini Zajednice da se dokumentacija može smatrati u načelu zadovoljavajućom što se tiče zahtjeva za podacima i informacijama predviđenih Prilogom II. i, za najmanje jedno sredstvo za zaštitu bilja koje sadrži dotičnu aktivnu tvar, Prilogom III. Direktivi;
   budući da je takva potvrda potrebna kako bi se nastavilo detaljno razmatranje dokumentacije kao i da bi se državama članicama otvorila mogućnost davanja privremenih odobrenja za sredstva za zaštitu bilja koja sadrže tu aktivnu tvar poštujući uvjete iz članka 8. stavka 1. Direktive, a posebno uvjeta da se izvrši detaljna procjena aktivne tvari i sredstava za zaštitu bilja u vezi sa zahtjevima iz Direktive;
   budući da takva Odluka ne dovodi u pitanje traženje daljnjih podataka ili informacija od podnositelja zahtjeva ako se tijekom detaljnog razmatranja pokaže da su takve informacije i podaci potrebni radi donošenja odluke;
   budući da se među državama članicama i Komisijom podrazumijeva da će Švedska nastaviti detaljno razmatranje dokumentacije što je prije moguće, a najkasnije u roku od jedne godine, izvijestiti Komisiju o zaključcima tog razmatranja uz koje će dostaviti eventualne preporuke za uvrštavanje ili neuvrštavanje i sve ostale uvjete s tim u vezi; budući da će se po primitku tog izvješća detaljno razmatranje nastaviti uz ekspertizu svih država članica u okviru Stalnog odbora za biljno zdravstvo;
   budući da su mjere predviđene ovom Odlukom u skladu s mišljenjem Stalnog odbora za biljno zdravstvo,
   DONIJELA JE OVU ODLUKU:
   Članak 1.
   Dokumentacija koju je Svenska Lantmännen dostavio Komisiji i državama članicama s ciljem uvrštenja pseudomonas klororafisa kao aktivne tvari u Prilog I. Direktivi 91/414/EEZ i koja je upućena Stalnom odboru za biljno zdravstvo 20. ožujka 1996., smatra se da načelno zadovoljava zahtjeve u pogledu podataka i informacija predviđenih u Prilogu II. i, za sredstvo za zaštitu bilja koje sadrži dotičnu aktivnu tvar, u Prilogu III. Direktivi.
   Članak 2.
   Ova je Odluka upućena državama članicama.

      Sastavljeno u Bruxellesu 25. ožujka 1997.

            Za Komisiju

         Franz FISCHLER

            Član Komisije

      (1)  SL L 230, 19.8.1991., str. 1.

      (2)  SL L 277, 30.10.1996., str. 25.


Odluka Komisije od 23/04/2015 u kojoj se određuje koncentracija kompatibilna sa zajedničkim tržištem (Predmet br. COMP/M.7444 - CONSTELLATION HOTELS HOLDING / INTERCONTINENTAL HOTELS GROUP / INTERCONTINENTAL PARIS LE GRAND HOTEL) prema Uredbi Vijeća (EZ) br. 139/2004 (Samo je engleski tekst vjerodostojan)


Odluka Komisije od 30/09/2014 u kojoj se određuje koncentracija kompatibilna sa zajedničkim tržištem (Predmet br. COMP/M.7373 - ORTNER / STRAUSS / UBM) prema Uredbi Vijeća (EZ) br. 139/2004 (Samo je njemački tekst vjerodostojan)


title: 97/463/EZ: Odluka Komisije od 27. lipnja 1997. o postupku potvrđivanja sukladnosti građevnih proizvoda prema članku 20. stavku 2. Direktive Vijeća 89/106/EEZ u vezi s plastičnim sidrima za uporabu u betonu i ziđu  Tekst značajan za EGP

text:
               13/Sv. 052

               HR

               Službeni list Europske unije

               92

         31997D0463

               L 198/31

               SLUŽBENI LIST EUROPSKE UNIJE

               27.06.1997.

      ODLUKA KOMISIJE

   od 27. lipnja 1997.
   o postupku potvrđivanja sukladnosti građevnih proizvoda prema članku 20. stavku 2. Direktive Vijeća 89/106/EEZ u vezi s plastičnim sidrima za uporabu u betonu i ziđu
   (Tekst značajan za EGP)
   (97/463/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 89/106/EEZ od 21. prosinca 1988. o usklađivanju zakona i drugih propisa država članica u odnosu na građevne proizvode (1), kako je izmijenjena Direktivom 93/68/EEZ (2), a posebno njezin članak 13. stavak 4.,
   budući da Komisija mora između dvaju postupaka iz članka 13. stavka 3. Direktive 89/106/EEZ za potvrđivanje sukladnosti proizvoda odabrati „najmanje zahtjevan postupak koji ispunjava zahtjeve sigurnosti”; budući da to znači da je potrebno odlučiti je li postojanje tvorničkog sustava kontrole proizvodnje u okviru odgovornosti proizvođača neophodan i dovoljan uvjet za potvrđivanje sukladnosti određenoga proizvoda ili skupine proizvoda, ili je, radi usklađenosti s kriterijima iz članka 13. stavka 4., u tu svrhu potrebno uključivanje ovlaštenog certifikacijskog tijela;
   budući da članak 13. stavak 4. zahtijeva da tako utvrđeni postupak mora biti naznačen u mandatima i tehničkim specifikacijama; budući da je stoga poželjno odrediti pojam proizvoda ili skupine proizvoda kako je utvrđen u mandatima i tehničkim specifikacijama;
   budući da su oba postupka predviđena člankom 13. stavkom 3. detaljno opisana u Prilogu III. Direktive 89/106/EEZ; budući da je stoga potrebno točno odrediti metode kojima se navedena dva postupka moraju provesti, sukladno Prilogu III., za svaki proizvod ili skupinu proizvoda, budući da Prilog III. daje prednost određenim sustavima;
   budući da postupak iz članka 13. stavka 3. točke (a) odgovara sustavima koji su utvrđeni u Prilogu III. odjeljku 2. točki ii. mogućnosti prvoj, bez stalnog nadzora, te mogućnosti drugoj i trećoj, i budući da postupak iz članka 13. stavka 3. točke (b) odgovara sustavima koji su utvrđeni u Prilogu III. odjeljku 2. točki i., te u Prilogu III. odjeljku 2. točki ii., u mogućnosti prvoj, sa stalnim nadzorom;
   budući da su mjere predviđene ovom Odlukom u skladu s mišljenjem Stalnog odbora za graditeljstvo,
   DONIJELA JE OVU ODLUKU:
   Članak 1.
   Sukladnost proizvoda navedenih u Prilogu I. potvrđuje se postupkom prema kojem je, uz tvornički sustav kontrole proizvodnje kojim upravlja proizvođač, u ocjenu i nadzor kontrole proizvodnje ili samoga proizvoda, uključeno i ovlašteno certifikacijsko tijelo.
   Članak 2.
   Postupak potvrđivanja sukladnosti kako je naveden u Prilogu II. naznačuje se u mandatima za smjernice za europska tehnička dopuštenja.
   Članak 3.
   Ova je Odluka upućena državama članicama.

      Sastavljeno u Bruxellesu 27. lipnja 1997.

            Za Komisiju

         Martin BANGEMANN

            Član Komisije

      (1)  SL L 40, 11.2.1989., str. 12.

      (2)  SL L 220, 30.8.1993., str. 1.
   PRILOG I.

      Plastična sidra za beton i ziđe: za uporabu u sustavima kao što su fasadni sustavi, za učvršćivanje ili potporu elemenata koji pridonose stabilnosti sustava.
   PRILOG II.
   SKUPINA PROIZVODA
   Plastična sidra za uporabu u betonu i ziđu (1/1)

      Sustavi potvrđivanja sukladnosti

   Za dolje navedene proizvode i njihovu predviđenu uporabu, Europska organizacija za tehnička dopuštenja (EOTA) mora odrediti točnu specifikaciju sljedećih sustava za potvrđivanje sukladnosti u odgovarajućim smjernicama za europsko tehničko dopuštenje:

               Proizvod(i)

               Predviđena(-e) uporaba(-e)

               Razina(-e) ili razred(i)

               Sustav(i) potvrđivanja sukladnosti

               Plastična sidra za uporabu u betonu i ziđu

               za uporabu u sustavima, npr. fasadnim sustavima, za učvršćivanje ili potporu elemenata koji pridonose stabilnosti sustava

               2 + (1)

         Specifikacija sustava mora biti izvediva i u slučaju da se djelovanje ne mora utvrditi za određeno svojstvo, budući da barem jedna država članica nema nikakve pravne zahtjeve za takvo svojstvo (vidjeti članak 2. stavak 1. Direktive 89/106/EEZ i, prema potrebi, klauzulu 1.2.3. interpretativnih dokumenata). U tom se slučaju provjera takvoga svojstva ne smije nametnuti proizvođaču ako on ne želi označiti djelovanje proizvoda u tom pogledu.

      (1)

               Sustav 2+:

               Vidjeti Prilog III. odjeljak 2. točku ii. Direktive 89/106/EEZ, mogućnost prvu, koja uključuje potvrdu kontrole tvorničke proizvodnje koju izdaje ovlašteno tijelo na osnovi početne inspekcije tvornice i kontrole tvorničke proizvodnje kao i na osnovi stalnoga nadzora, ocjene i odobravanja tvorničke kontrole proizvodnje.


Odluka Komisije od 21/02/2013 u kojoj se određuje koncentracija kompatibilna sa zajedničkim tržištem (Predmet br. COMP/M.6812 - SFPI / DEXIA) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


Odluka Komisije od 27/03/2017 u kojoj se određuje koncentracija kompatibilna sa zajedničkim tržištem (Predmet br. COMP/M.8273 - STANDARD / BRAAS MONIER) prema Uredbi Vijeća (EZ) No 139/2004 (Vjerodostojan je samo tekst na engleskom jeziku)


title: 2008/941/EZ: Odluka Komisije od 8. prosinca 2008. o neuvrštenju određenih aktivnih tvari u Prilog I. Direktivi Vijeća 91/414/EEZ te o povlačenju odobrenja za sredstva za zaštitu bilja koja sadrže te tvari (priopćena pod brojem dokumenta C(2008) 7803)  Tekst značajan za EGP

text:
               03/Sv. 46

               HR

               Službeni list Europske unije

               35

         32008D0941

               L 335/91

               SLUŽBENI LIST EUROPSKE UNIJE

         ODLUKA KOMISIJE
   od 8. prosinca 2008.
   o neuvrštenju određenih aktivnih tvari u Prilog I. Direktivi Vijeća 91/414/EEZ te o povlačenju odobrenja za sredstva za zaštitu bilja koja sadrže te tvari
   (priopćena pod brojem dokumenta C(2008) 7803)
   (Tekst značajan za EGP)
   (2008/941/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), a posebno četvrti podstavak njezinog članka 8. stavka 2.,
   budući da:

               (1)

               Člankom 8. stavkom 2. Direktive 91/414/EEZ predviđeno je da država članica tijekom razdoblja od 12 godina nakon priopćenja o toj Direktivi može odobriti stavljanje na tržište sredstava za zaštitu bilja koja sadrže aktivne tvari koje nisu navedene u Prilogu I. toj Direktivi i koje su već na tržištu dvije godine nakon dana priopćenja, dok se u međuvremenu te tvari postupno pregledavaju u okviru programa rada.

               (2)

               Uredbama Komisije (EZ) br. 1112/2002 (2) i (EZ) br. 2229/2004 (3) utvrđuju se detaljna pravila za provedbu četvrte faze programa rada iz članka 8. stavka 2. Direktive 91/414/EEZ i uspostavlja popis aktivnih tvari koje se ocjenjuju s ciljem njihovog mogućeg uvrštenja u Prilog I. Direktivi 91/414/EEZ. Taj popis uključuje tvari dodane u Prilogu ovoj Odluci.

               (3)

               U roku od dva mjeseca od primitka nacrta izvješća o ponovnoj ocjeni, dotični podnositelji prijave su u skladu s člankom 24.e Uredbe (EZ) br. 2229/2004 dobrovoljno povukli svoju potporu uvrštenju tih tvari.

               (4)

               Komisija je proučila nacrt izvješća o ponovnoj ocjeni, preporuke država članica izvjestitelja i primjedbe drugih država članica te zaključila da se članci 24.b i 24.f ne primjenjuju. Slijedom toga, primjenjuje se članak 24.e.

               (5)

               Tvari navedene u Prilogu ovoj Odluci stoga ne bi trebale biti uvrštene u Prilog I. Direktivi 91/414/EEZ.

               (6)

               Budući da se neuvrštenje tih tvari ne temelji na jasnim naznakama štetnih učinaka kako je utvrđeno u Prilogu VII. Uredbi (EZ) br. 2229/2004, državama članicama u skladu s člankom 25. stavkom 3. Uredbe (EZ) br. 2229/2004 treba omogućiti da produlje odobrenja do 31. prosinca 2010.

               (7)

               Ako države članice odobre produljenje roka za odlaganje, skladištenje, stavljanje na tržište i uporabu postojećih zaliha sredstava za zaštitu bilja koja sadrže tvari s popisa, to bi se razdoblje trebalo ograničiti na najviše 12 mjeseci kako bi se omogućila uporaba postojećih zaliha najviše u jednoj sezoni rasta.

               (8)

               Ova Odluka ne dovodi u pitanje podnošenje novog zahtjeva u skladu s odredbama članka 6. stavka 2. Direktive 91/414/EEZ i Uredbom Komisije (EZ) br. 33/2008 od 17. siječnja 2008. o utvrđivanju detaljnih pravila za primjenu Direktive Vijeća 91/414/EEZ u pogledu redovnog i ubrzanog postupka za ocjenu aktivnih tvari koje su bile dio programa rada iz članka 8. stavka 2. te Direktive, ali nisu bile uvrštene u njezin Prilog I. (4) u skladu s ubrzanim postupkom predviđenim u člancima od 13. do 22. te Uredbe.

               (9)

               Člancima od 13. do 22. Uredbe (EZ) br. 33/2008 predviđa se ubrzani postupak za takve nove zahtjeve. Taj postupak omogućuje podnositeljima prijave čija tvar nije uvrštena na temelju njihova povlačenja da podnesu novi zahtjev u skladu s ubrzanim postupkom iz Uredbe (EZ) br. 33/2008. Pri podnošenju novog zahtjeva u skladu s tim postupcima podnositeljima prijave dozvoljeno je dostaviti samo dodatne podatke za rješavanje posebnih pitanja povezano s kojima se tijekom procjene rizika utvrdila potreba za dodatnim informacijama. Podnositelj prijave primio je nacrt izvješća o ponovnoj ocjeni u kojem su utvrđeni ti podaci.

               (10)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Tvari navedene u Prilogu ovoj Odluci ne uvrštavaju se kao aktivne tvari u Prilog I. Direktivi 91/414/EEZ.
   Članak 2.
   Države članice povlače odobrenja za sredstva za zaštitu bilja koja sadrže jednu ili više tvari navedenih u Prilogu najkasnije do 31. prosinca 2010.
   Članak 3.
   Svako produljenje roka koje odobre države članice u skladu s odredbama članka 4. stavka 6. Direktive 91/414/EEZ prestaje važiti najkasnije 31. prosinca 2011.
   Članak 4.
   Ova je Odluka upućena državama članicama.

      Sastavljeno u Bruxellesu 8. prosinca 2008.

            Za Komisiju

         Androulla VASSILIOU

            Članica Komisije

      (1)  SL L 230, 19.8.1991., str. 1.

      (2)  SL L 168, 27.6.2002., str. 14.

      (3)  SL L 379, 24.12.2004., str. 13.

      (4)  SL L 15, 18.1.2008., str. 5.

      PRILOG

         POPIS AKTIVNIH TVARI IZ ČLANKA 1.

                  Aktivne tvari

                  Nacrt izvješća o ponovnoj ocjeni dostavljen je podnositelju prijave dana

                  1-dekanol

                  7. travnja 2008.

                  6-benziladenin

                  25. veljače 2008.

                  Aluminijev sulfat

                  31. ožujka 2008.

                  Azadiraktin

                  18. veljače 2008.

                  Bromadiolon

                  11. srpnja 2008.

                  Etoksikvin

                  13. ožujka 2008.

                  Masni alkoholi

                  3. travnja 2008.

                  Indolil-octena kiselina

                  13. ožujka 2008.

                  Indolil-maslačna kiselina

                  13. ožujka 2008.

                  Sumporno vapno

                  31. ožujka 2008.

                  Naftil-octena kiselina

                  3. ožujka 2008.

                  1-Naptilacetamid

                  3. ožujka 2008.

                  Propizoklor

                  16. svibnja 2001.

                  Kvazija

                  17. ožujka 2008.

                  Cinkov fosfid

                  11. srpnja 2008.


title: 2002/928/EZ: Odluka Komisije od 26. studenoga 2002. o neuvrštenju benomila u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu aktivnu tvar (priopćena pod brojem dokumenta C(2002) 4534)  Tekst značajan za EGP

text:
               03/Sv. 45

               HR

               Službeni list Europske unije

               154

         32002D0928

               L 322/53

               SLUŽBENI LIST EUROPSKE UNIJE

         ODLUKA KOMISIJE
   od 26. studenoga 2002.
   o neuvrštenju benomila u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu aktivnu tvar
   (priopćena pod brojem dokumenta C(2002) 4534)
   (Tekst značajan za EGP)
   (2002/928/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1), kako je zadnje izmijenjena Direktivom Komisije 2002/81/EZ (2), a posebno četvrti podstavak njezinog članka 8. stavka 2.,
   uzimajući u obzir Uredbu Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ o stavljanju sredstava za zaštitu bilja na tržište (3), kako je zadnje izmijenjena Uredbom (EZ) br. 2266/2000 (4), a posebno njezin članak 7. stavak 3.A točku (b),
   budući da:

               (1)

               Članak 8. stavak 2. Direktive 91/414/EEZ predviđa da Komisija ostvari program rada za ispitivanje aktivnih tvari koje se koriste u sredstvima za zaštitu bilja, a koja su već bila na tržištu 25. srpnja 1993. Detaljna pravila za provedbu ovog programa utvrđena su Uredbom (EEZ) br. 3600/92.

               (2)

               Uredbom Komisije (EZ) br. 933/94 od 27. travnja 1994. o utvrđivanju aktivnih tvari u sredstvima za zaštitu bilja i imenovanju država članica izvjestiteljica za provedbu Uredbe Komisije (EEZ) br. 3600/92 (5), kako je zadnje izmijenjena Uredbom (EZ) br. 2230/95 (6) su utvrđene aktivne tvari koje je potrebno procijeniti u okviru Uredbe (EEZ) br. 3600/92, određene su države članice koje djeluju kao izvjestitelji u vezi s procjenama svake od tvari te identificirani proizvođači svake od aktivnih tvari koji su na vrijeme podnijeli prijavu.

               (3)

               Benomil je jedna od 89 aktivnih tvari utvrđenih Uredbom (EZ) br. 933/94.

               (4)

               U skladu s člankom 7. stavkom 1. točkom (c) Uredbe (EEZ) br. 3600/92, Njemačka, koja je imenovana državom članicom izvjestiteljicom, 21. studenoga 1997. dostavila je Komisiji izvješće o svojoj procjeni informacija dostavljenih od podnositelja prijave u skladu s člankom 6. stavkom 1. te Uredbe.

               (5)

               Po primitku izvješća države članice izvjestiteljice, Komisija se savjetovala sa stručnjacima država članica kao i s glavnim podnositeljem prijave kao što je predviđeno člankom 7. stavkom 3. Uredbe (EEZ) br. 3600/92.

               (6)

               Države članice i Komisija u okviru Stalnog odbora za prehrambeni lanac i zdravlje životinja su ispitale izvješće o procjeni koje je pripremila Njemačka. To je ispitivanje finalizirano 28. lipnja 2002. u obliku izvješća Komisije o ispitivanju za benomil u skladu s člankom 7. stavkom 6. Uredbe (EZ) br. 3600/92.

               (7)

               Procjene učinjene na temelju dostavljenih informacija nisu pokazale da se može očekivati da sredstva za zaštitu bilja koja sadrže benomil u predloženim uvjetima upotrebe općenito udovolje zahtjevima iz članka 5. stavka 1. točaka (a) i (b) Direktive 91/414/EEZ.

               (8)

               Glavni podnositelj prijave izvijestio je Komisiju i državu članicu izvjestiteljicu da više ne želi sudjelovati u programu rada za ovu aktivnu tvar te da stoga više neće dostavljati daljnje informacije.

               (9)

               Stoga benomil ne bi trebalo uvrstiti u Prilog I. Direktivi 91/414/EEZ.

               (10)

               Trebalo bi poduzeti mjere kojima bi se osiguralo da se u određenom roku povuku postojeća odobrenja za sredstva za zaštitu bilja koja sadrže benomil, te da se više ne obnavljaju niti daju nova odobrenja.

               (11)

               Sva razdoblja počeka za raspolaganje, skladištenje, stavljanje na tržište i korištenje postojećih zaliha sredstava za zaštitu bilja koja sadrže benomil koja odredi država članica u skladu s člankom 4. stavkom 6. Direktive 91/414/EEZ trebalo bi ograničiti na razdoblje koje nije dulje od 12 mjeseci kako bi se omogućilo da se postojeće zalihe iskoriste u ne više od jedne sezone rasta.

               (12)

               Ova Odluka ne dovodi u pitanje mjere koje Komisija može poduzeti u kasnijoj fazi za tu aktivnu tvar u okviru Direktive Vijeća 79/117/EEZ od 21. prosinca 1978. kojom se zabranjuje stavljanje na tržište i upotreba sredstava za zaštitu bilja koja sadrže neke aktivne tvari (7), kako je zadnje izmijenjena Aktom o pristupanju Austrije, Finske i Švedske.

               (13)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Benomil se ne uvrštava kao aktivna tvar u Prilog I. Direktivi 91/414/EEZ.
   Članak 2.
   Države članice osiguravaju:

               (a)

               da se odobrenja za sredstva za zaštitu bilja koja sadrže benomil povuku u roku od šest mjeseci od dana donošenja ove Odluke;

               (b)

               da se od dana donošenja ove Odluke više ne daju niti obnavljaju odobrenja za sredstva za zaštitu bilja koja sadrže benomil na temelju odstupanja predviđenog člankom 8. stavkom 2. Direktive 91/414/EEZ.

         Članak 3.
   Razdoblje počeka koje određuju države članice u skladu s odredbama članka 4. stavka 6. Direktive 91/414/EEZ, mora biti najkraće moguće i ne dulje od 18 mjeseci od dana donošenja ove Odluke.
   Članak 4.
   Ova je Odluka upućena državama članicama.

      Sastavljeno u Bruxellesu 26. studenoga 2002.

            Za Komisiju

         David BYRNE

            Član Komisije

      (1)  SL L 230, 19.8.1991., str. 1.

      (2)  SL L 276, 12.10.2002., str. 28.

      (3)  SL L 366, 15.12.1992., str. 10.

      (4)  SL L 259, 13.10.2000., str. 27.

      (5)  SL L 107, 28.4.1994., str. 8.

      (6)  SL L 225, 22.9.1995., str. 1.

      (7)  SL L 33, 8.2.1979., str. 36.


title: 2004/25/EZ: Odluka Komisije od 22. prosinca 2003. o izmjeni Odluke 2002/657/EZ u pogledu određivanja najmanjih zahtijevanih granica učinkovitosti metode (MRPL) za određene ostatke u hrani životinjskog podrijetla (priopćena pod brojem dokumenta C(2003) 4961)  Tekst značajan za EGP

text:
               03/Sv. 42

               HR

               Službeni list Europske unije

               178

         32004D0025

               L 006/38

               SLUŽBENI LIST EUROPSKE UNIJE

         ODLUKA KOMISIJE
   od 22. prosinca 2003.
   o izmjeni Odluke 2002/657/EZ u pogledu određivanja najmanjih zahtijevanih granica učinkovitosti metode (MRPL) za određene ostatke u hrani životinjskog podrijetla
   (priopćena pod brojem dokumenta C(2003) 4961)
   (Tekst značajan za EGP)
   (2004/25/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 96/23/EZ od 29. travnja 1996. o mjerama za praćenje određenih tvari i njihovih ostataka u živim životinjama i proizvodima životinjskog podrijetla i o stavljanju izvan snage direktiva 85/358/EEZ i 86/469/EEZ i Odluka 89/187/EEZ i 91/664/EEZ (1), kako je zadnje izmijenjena Uredbom (EZ) br. 806/2003 (2), a posebno drugi podstavak njezinog članka 15. stavka 1.,
   budući da:

               (1)

               Prisutnost ostataka u proizvodima životinjskog porijekla pitanje je od važnosti za javno zdravlje. Odluka Komisije 2002/657/EZ od 12. kolovoza 2002. o primjeni Direktive Vijeća 96/23/EZ o provođenju analitičkih metoda i tumačenju rezultata (3), kako je izmijenjena Odlukom 2003/181/EZ (4) predviđa postupak za postupno uspostavljanje najmanjih zahtijevanih granica učinkovitosti metode (MRPL) analitičkih metoda korištenih s ciljem otkrivanja tvari čija upotreba u Zajednici nije odobrena ili je posebno zabranjena.

               (2)

               Kao rezultat otkrivanja ostataka iz farmakološki aktivne tvari malahit zelenog, čija upotreba u veterinarsko-medicinskim proizvodima namijenjenih životinjama koje se koriste za proizvodnju hrane u Zajednici nije dozvoljena, i njegova metabolitnog leukomalahita zelenog u proizvodima akvakulture, čija se razina za usklađeni MRPL za tu tvar mora odrediti nakon savjetovanja s Referentnim laboratorijima Zajednice, nacionalnim referentnim laboratorijima i državama članicama.

               (3)

               Potrebno je uskladiti razine kontrole te tvari kako bi se zajamčila jednaka razina zaštite potrošača u Zajednici.

               (4)

               Odluku 2002/657/EZ treba stoga na odgovarajući način izmijeniti.

               (5)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Odluka 2002/657/EZ mijenja se kako slijedi:

               1.

               Članak 4. zamjenjuje se sljedećim:
               „Članak 4.
               Države članice osiguravaju da metode analize koje se koriste za otkrivanje sljedećih tvari udovoljavaju najmanjim zahtijevanim granicama učinkovitosti metode (MRPL) određenima u Prilogu II. u odnosu na matrice iz tog Priloga:

                           (a)

                           kloramfenikol;

                           (b)

                           nitrofuranski metaboliti;

                           (c)

                           medroksiprogesteron;

                           (d)

                           malahit zeleno.”

               2.

               Prilog II. Odluci 2002/657/EZ mijenja se kako je određeno u Prilogu ovoj Odluci.

         Članak 2.
   Ova je Odluka upućena državama članicama.

      Sastavljeno u Bruxellesu 22. prosinca 2003.

            Za Komisiju

         David BYRNE

            Član Komisije

      (1)  SL L 125, 23.5.1996., str. 10.

      (2)  SL L 122, 16.5.2003., str. 1.

      (3)  SL L 221, 17.8.2002., str. 8.

      (4)  SL L 71, 15.3.2003., str. 17.

      PRILOG
      Odluka Komisije 2002/657/EZ mijenja se kako slijedi:

                  U Dodatku II. dodaje se sljedeći red:

                                 „Tvar i/ili metabolit

                                 Matrice

                                 MRPL

                                 Zbroj malahit zelenog i leukomalahit zelenog

                                 Meso proizvoda akvakulture

                                 2 μg/kg”


title: 2004/247/EZ: Odluka Komisije od 10. ožujka 2004. o neuvrštenju simazina u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu aktivnu tvar (priopćena pod brojem dokumenta C(2004) 727)  Tekst značajan za EGP

text:
               03/Sv. 45

               HR

               Službeni list Europske unije

               217

         32004D0247

               L 078/50

               SLUŽBENI LIST EUROPSKE UNIJE

         ODLUKA KOMISIJE
   od 10. ožujka 2004.
   o neuvrštenju simazina u Prilog I. Direktivi Vijeća 91/414/EEZ i o povlačenju odobrenja za sredstva za zaštitu bilja koja sadrže tu aktivnu tvar
   (priopćena pod brojem dokumenta C(2004) 727)
   (Tekst značajan za EGP)
   (2004/247/EZ)
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske zajednice,
   uzimajući u obzir Direktivu Vijeća 91/414/EEZ od 15. srpnja 1991. o stavljanju sredstava za zaštitu bilja na tržište (1) kako je zadnje izmijenjena Direktivom Komisije 2003/119/EZ (2), a posebno njezin članak 8. stavak 2., treći i četvrti podstavak,
   uzimajući u obzir Uredbu Komisije (EEZ) br. 3600/92 od 11. prosinca 1992. o utvrđivanju detaljnih pravila za provedbu prve faze programa rada iz članka 8. stavka 2. Direktive Vijeća 91/414/EEZ o stavljanju sredstava za zaštitu bilja na tržište (3), kako je zadnje izmijenjena Uredbom (EZ) br. 2266/2000 (4), a posebno njezin članak 7. stavak 3.A točku (b),
   budući da:

               (1)

               Članak 8. stavak 2. Direktive 91/414/EEZ predviđa se da Komisija ostvari program rada za ispitivanje aktivnih tvari koje se koriste u sredstvima za zaštitu bilja koja su 25. srpnja 1993. već bila na tržištu. Detaljna pravila za provođenje ovog programa utvrđena su Uredbom (EEZ) br. 3600/92.

               (2)

               Uredbom Komisije (EZ) br. 933/94 (5) kako je zadnje izmijenjena Uredbom (EZ) br. 2230/95 (6) utvrđene su aktivne tvari koje bi trebalo procijeniti u okviru Uredbe (EEZ) br. 3600/92, određene su države članice koje djeluju kao izvjestitelji u vezi s procjenama svake od tvari te su identificirani proizvođači svake od aktivnih tvari koji su na vrijeme podnijeli prijavu u skladu s člankom 4. stavkom 2. Uredbe (EEZ) br. 3600/92.

               (3)

               Simazin je jedna od 89 aktivnih tvari određenih Uredbom (EZ) br. 933/94.

               (4)

               U skladu s člankom 7. stavkom 1. točkom (c) Uredbe (EEZ) br. 3600/92, Ujedinjena Kraljevina je kao imenovana država članica izvjestiteljica Komisiji 20. prosinca 1996. dostavila izvješće o svojoj procjeni informacija dostavljenih od podnositelja prijave u skladu s člankom 6. stavkom 1. te Uredbe.

               (5)

               Po primitku izvješća od države članice izvjestiteljice, Komisija se savjetovala sa stručnjacima iz država članica, kao i s glavnim podnositeljem prijave, tvrtkom Syngenta, kako je predviđeno člankom 7. stavkom 3. Uredbe (EEZ) br. 3600/92.

               (6)

               Komisija je 6. lipnja 2003. organizirala trostrani sastanak s glavnim podnositeljem podataka i državom članicom izvjestiteljicom za tu aktivnu tvar.

               (7)

               Izvješće o procjeni koje je Ujedinjena Kraljevina pripremila ispitale su države članice i Komisija u okviru Stalnog odbora za prehrambeni lanac i zdravlje životinja. To je ispitivanje finalizirano 3. listopada 2003. u obliku izvješća Komisije o ispitivanju simazina.

               (8)

               Dokumentacija i podaci iz ispitivanja podneseni su i Znanstvenom odboru za bilje. Odbor je zamoljen da preda svoje napomene o aspektima mogućeg onečišćenja podzemnih voda simazinom. U svojem mišljenju (7) Znanstveni odbor za bilje nije prihvatio podnesene izračune za ekološke koncentracije u podzemnim vodama. Odbor je mišljenja i kako dostupni podaci sustavnog praćenja ne dokazuju da koncentracije simazina ili njegova sredstva razgradnje neće prelaziti 0,1 μg/l u podzemnim vodama.

               (9)

               Procjena učinjena na temelju dostavljenih informacija nije pokazala da se može očekivati da, u predloženim uvjetima uporabe, sredstva za zaštitu bilja koja sadrže simazin uglavnom udovoljavaju zahtjevima predviđenim člankom 5. stavkom 1. točkama (a) i (b) te člankom 5. stavkom 3. Direktive 91/414/EEZ. Posebno, dostupni podaci sustavnog praćenja ne pokazuju da na većim površinama koncentracije simazina ili njegova sredstva razgradnje neće prelaziti 0,1 μg/l u podzemnim vodama. Štoviše, ne može se dokazati da će trajna uporaba u drugim područjima dopustiti zadovoljavajuće poboljšanje kakvoće podzemnih voda u kojima koncentracija već prelazi 0,1 μg/l. Te razine aktivne tvari prelaze granične vrijednosti iz Priloga VI. Direktivi 91/414/EEZ i imale bi neprihvatljiv učinak na podzemne vode.

               (10)

               Stoga se simazin ne bi trebao uvrstiti u Prilog I. Direktivi 91/414/EEZ.

               (11)

               Potrebno je poduzeti mjere kako bi se osiguralo da se postojeća odobrenja za sredstva za zaštitu bilja koja sadrže simazin povuku unutar propisanog razdoblja i da se ne obnavljaju te da se ne donose nova odobrenja za takva sredstva.

               (12)

               S obzirom na informacije koje su podnesene Komisiji, čini se da u nedostatku učinkovite alternative za određena ograničena korištenja u određenim državama članicama postoji potreba za daljnjom uporabom aktivne tvari kako bi se omogućio razvoj zamjenskih tvari. Stoga je u trenutnim okolnostima opravdano, pod strogim uvjetima usmjerenim na umanjivanje rizika, propisati duže razdoblje povlačenja postojećih odobrenja za ograničenja korištenja koja se smatraju nužnima, a za koje trenutno radi nadzora štetnih organizama nema učinkovitih zamjena.

               (13)

               Sva razdoblja počeka za raspolaganje, skladištenje, stavljanje na tržište i korištenje postojećih zaliha sredstava za zaštitu bilja koja sadrže simazin, koje dopuštaju države članice, trebalo bi ograničiti na razdoblje od najviše 12 mjeseci kako bi se omogućilo da se postojeće zalihe iskoriste u najviše jednoj sezoni rasta.

               (14)

               Ova Odluka ne dovodi u pitanje mjere koje Komisija može poduzeti u kasnijoj fazi za tu aktivnu tvar u okviru Direktive Vijeća 79/117/EEZ od 21. prosinca 1978. o zabrani stavljanja na tržište i uporabi sredstava za zaštitu bilja koja sadrže određene aktivne tvari (8) kako je zadnje izmijenjena Uredbom (EZ) br. 807/2003 (9).

               (15)

               Mjere predviđene ovom Odlukom u skladu su s mišljenjem Stalnog odbora za prehrambeni lanac i zdravlje životinja,

         DONIJELA JE OVU ODLUKU:
   Članak 1.
   Simazin se ne uvrštava kao aktivna tvar u Prilog I. Direktivi 91/414/EEZ.
   Članak 2.
   Države članice osiguravaju da se:

               1.

               odobrenja za sredstva za zaštitu bilja koja sadrže simazin povuku do 10. rujna 2004.;

               2.

               od 16. ožujka 2004. više ne daju niti obnavljaju odobrenja za sredstva za zaštitu bilja koja sadrže simazin na temelju odstupanja predviđenog u članku 8. stavku 2. Direktive 91/414/EEZ;

               3.

               u vezi s primjenama navedenim u stupcu B Priloga, država članica navedena u stupcu A može zadržati na snazi odobrenja za sredstva za zaštitu bilja koja sadrže simazin do 30. lipnja 2007. pod uvjetom da:

                           (a)

                           osigura da se takva sredstva za zaštitu bilja koja su preostala na tržištu ponovno označe kako bi nova deklaracija odgovarala uvjetima ograničene primjene;

                           (b)

                           uvede sve primjerene mjere za ublažavanje rizika kako bi umanjila sve eventualne rizike s ciljem osiguranja zaštite zdravlja ljudi i životinja, i okoliša; te

                           (c)

                           osigura da se za takve primjene ozbiljno traže alternativna sredstva ili metode, osobito putem akcijskih planova.

         Dotične države članice moraju obavijestiti Komisiju najkasnije 31. prosinca 2004. o primjeni ovog stavka, a posebno o radnjama koje su poduzete u skladu s točkama (a) do (c) i osigurava godišnjoj osnovi količine upotrijebljenog simazina za osnovnu uporabu na temelju ovog članka.
   Članak 3.
   Razdoblje počeka koje određuju države članice u skladu s odredbama članka 4. stavka 6. Direktive 91/414/EEZ mora biti što kraće, a

               (a)

               za uporabe za koje se odobrenja trebaju povući 10. rujna 2004. istječe najkasnije 10. rujna 2005.;

               (b)

               za uporabe za koje se odobrenja trebaju povući do 30. lipnja 2007. istječe najkasnije 31. prosinca 2007.

         Članak 4.
   Ova je Odluka upućena državama članicama.

      Sastavljeno u Bruxellesu 10. ožujka 2004.

            Za Komisiju

         David BYRNE

            Član Komisije

      (1)  SL L 230, 19.8.1991., str. 1.

      (2)  SL L 325, 12.12.2003., str. 41.

      (3)  SL L 366, 15.12.1992., str. 10.

      (4)  SL L 259, 13.10.2000., str. 27.

      (5)  SL L 107, 28.4.1994., str. 8.

      (6)  SL L 225, 22.9.1995., str. 1.

      (7)  Mišljenje Znanstvenog odbora za bilje o posebnim pitanjima Komisije o procjeni simazina u okviru Direktive Vijeća 91/414/EEZ – ACP/SIMAZINE/002-konačno - doneseno 30. siječnja 2003.

      (8)  SL L 33, 8.2.1979., str. 36.

      (9)  SL L 122, 16.5.2003., str. 36.

      PRILOG

         Popis odobrenja iz članka 2. stavka 3.

                  Stupac A

                  Stupac B

                  Država članica

                  Uporaba

                  Grčka

                  Masline

                  Ujedinjena Kraljevina

                  Grah, šparoge, rabarbara, otporne zalihe ukrasnih mladica

                  Nizozemska

                  Jagode

                  Irska

                  Krumpir, poljski grah, rabarbara, šparoge, meko voće, voće sa stabala, ukrasno/izložbeno bilje

                  Belgija

                  Crni korijen, šparoge, ukrasno bilje, rabarbara

                  Španjolska

                  Rajčice, agrumi, lješnjaci i vinova loza